# Hasnat Khan

Hasnat Ahmad Khan (1 d'abril de 1958) és un cirurgià del cor i pulmó britànic i pakistanès. Va estar en una relació romàntica amb Diana, princesa de Gal·les del 1995 al 1997.

## Infantesa i educació

Khan nasqué el primer d'abril de 1958 a Jhleum, una ciutat de la província del Panjab, al Pakistan. És el més gran de quatre fills. El seu pare, Rashid Khan, graduat per la London School of Economics, va dirigir una fàbrica de vidre pròspera. Hasnat Kahn és cosí llunyà d'Imran Khan.

## Carrera

Fins al 1991 va treballar a Sydney (Austràlia) i a partir d'aleshores, a Londres. Va treballar al Royal Brompton Hospital a Londres del 1995 al 1996, després al London Chest Hospital. El 2000 va treballar al St. Bart's Hospital, i després al Harefield Hospital. El novembre de 2007 va dimitir del càrrec i va començar a dirigir un hospital de cardiologia a Malàisia. A data d'agost de 2013, Khan treballava com a consultor cirurgià toràcic al Basildon University Hospital.

## Vida privada
### Relació amb la princesa de Gal·les

Khan va tenir una relació de dos anys amb Diana de Gal·les, que es creu que el va descriure com a "Mr. Wonderful". El maig de 1996, Diana va visitar la família Khan a Lahore. Segons el majordom de Diana Paul Burrell, la princesa va trencar la relació el juny de 1997.
S'ha publicat que els amics de Diana havien descrit Hasnat com "l'amor de la seva vida" i que van parlar de la seva angoixa quan es va acabar la relació. Tanmateix, es creu que ell és reticent a parlar com d'important podria haver sigut ell o ella per ell. Khan va assistir a la cerimònia del funeral de Diana a l'abadia de Westminster el setembre de 1997.
El cirurgià cardíac va dir a la policia el 2004 que dubtava que ella hagués estat embarassada quan va morir, perquè sempre prenia pastilles anticonceptives. El març de 2008, Khan va dir en una declaració oficial a la investigació de Scott Baker de la mort de Diana que la seva relació havia començat a les darreries d'estiu de 1995, i que encara que ells havien parlat de casar-se, ell creia que ell hauria trobat la inevitable atenció mediàtica un "infern". Khan també va dir que creia que l'accident de trànsit que va matar Diana havia sigut un accident tràgic.

### Matrimoni

Kahn es va casar amb Hadia Sher Ali, de 28 anys, al Pakistan en un matrimoni de conveniència el maig de 2006. El juliol de 2008, Khan i Ali van sol·licitar el divorci en un consell d'arbitratge local a Islamabad.

## Als mitjans de comunicació

La relació entre Khan i la princesa Diana es va cinematografiar a la pel·lícula Diana (2013), dirigida per Oliver Hirschbiegel i basada en el llibre de Kate Snell Diana: Her Last Love (2001). Khan és interpretat per Naveen Andrews i Diana, per Naomi Watts.

## Referències

* 1 2 Brown, Tina. «Diana's Final Heartbreak» (en anglès). Vanity Fair, 01-07-2007.
* ↑ Fishe, Luchina. «Report: Princess Di Wanted to Marry Again» (en anglès). ABC News, 31-07-2013. Arxivat de l'original el 2014-04-10. [Consulta: 30 agost 2019].
* ↑ Moon, Timur. «Di's doctor finds a doctor in Lahore - London-based Pakistani heart surgeon to marry this summer» (en anglès). The Telegraph (India), 19-05-2003. [Consulta: 30 agost 2019].
* 1 2 Ansari, Massoud; Alderson, Andrew «Dr Hasnat Khan: Princess Diana and me» (en anglès). The Telegraph, 13-01-2008. ISSN: 0307-1235.
* ↑ «The Grandmother Prince George Never Knew: Revisiting Diana and the True Love of Her Life» (en anglès). Vanity Fair, 30-07-2013. [Consulta: 30 agost 2019].
* ↑ O'Hanlon, Terry; Hewett, Rick. «Diana's secret dinner dates with dishy doc; Candlelit four-hour meal for two» (en anglès). Sunday Mirror, 28-01-1996. [Consulta: 30 agost 2019].
* ↑ Davis, Simon. «Diana's 'great love' Hasnat Khan speaks out» (en anglès). News, 14-01-2008. Arxivat de l'original el 2013-08-21. [Consulta: 30 agost 2019].
* 1 2 Roy, Amit. «Diana doctor's marriage on the rocks» (en anglès). The Telegraph Calcutta, 14-02-2008. [Consulta: 30 agost 2019].
* ↑ Pulver, Andrew «Princess Diana film 'got it completely wrong' says former lover Hasnat Khan» (en anglès). The Guardian, 26-08-2013. ISSN: 0261-3077.
* ↑ Truscott, Claire «Background to Dr Hasnat Khan and Diana, Princess of Wales» (en anglès). The Guardian, 14-01-2008. ISSN: 0261-3077.
* ↑ Khoshaba, Christy. «Princess Diana: Mag details 'secret romance' with Pakistani doctor» (en anglès). Los Angeles Times, 31-07-2013. [Consulta: 30 agost 2019].
* ↑ Philipson, Alice «Princess Diana was 'madly in love' with heart surgeon Hasnat Khan» (en anglès). The Telegraph, 31-07-2013. ISSN: 0307-1235.
* ↑ «Imran And Jemima Khan Welcomed Princess Diana In Pakistan» (en anglès). Daily Express, 28-03-2008. [Consulta: 30 agost 2019].
* ↑ «Hasnat Khan Tells Diana Inquest They Enjoyed "Normal" Sex Life, Says She Ended Affair» (en anglès). Daily Mail, 28-03-2008. [Consulta: 30 agost 2019].
* ↑ Rayner, Gordon «Diana 'planned secret wedding to Hasnat Khan'» (en anglès). The Telegraph, 14-01-2008. ISSN: 0307-1235.
* 1 2 «Diana's lover divorces wife» (en anglès). Times of India, 20-07-2008. [Consulta: 30 agost 2019].
* ↑ Hunt, Liz «Was Hasnat Khan a victim of Diana after all?» (en anglès). The Telegraph, 15-01-2008. ISSN: 0307-1235.
* ↑ «Inquest jury hears statement from Princess Diana boyfriend Hasnat Khan» (en anglès). NY Daily News, 03-03-2008. [Consulta: 30 agost 2019].
* ↑ «Diana jury told of surgeon affair» (en anglès). BBC News, 03-03-2008.
* ↑ «Princes Diana's former lover Hasnat Khan's marriage ends» (en anglès). DNA, 13-01-2008. [Consulta: 30 agost 2019].
* 1 2 Bradshaw, Peter «Film highlights of autumn 2013: from Diana to The Selfish Giant» (en anglès). The Guardian, 01-09-2013. ISSN: 0261-3077.